Da jeg kæmpede med at få skuespillerjob, havde jeg et arbejde, -
- hvor jeg klædte mig ud som Spider-Man til børnefødselsdage.
Jeg var klædt ud som Spider-Man, fordi jeg var asiat og ikke kunne vise mit ansigt.
Der var jo ingen asiatiske superhelte.
Så jeg kunne kun spille en af de helte, der gik med maske.
Og det er ret vildt, -
- at Shang-Chi nu både er blevet filmhelt og ikke går med maske.
Hans ansigt er bare hans ansigt, og man ser ham gå rundt.
Når folk ser filmen, vil de sikkert tænke:
"Har han lavet sine egne stunts? Kan han kampsport?"
Og til det kan jeg bare sige:
TILBLIVELSEN AF SHANG-CHI OG LEGENDEN OM DE TI RINGE
Planerne om en film med Shang-Chi gjorde mig glad, og jeg lavede lidt research.
Jeg tænkte: "Okay, han er mester i kampsport, og han er asiat."
"Hvordan vil de gribe det an?"
Tegneserien blev skabt i 1970'erne, -
- hvor lidt af en kung-fu-dille skyllede ind over hele USA.
Det var ikke det mest progressive kildemateriale, vi havde med at gøre.
Og lige fra starten vidste vi, at det var noget, vi måtte lave om på.
Vi lærte meget, da vi læste tegneserierne. Blandt andet hvad vi ikke skulle tage med.
Shang-Chi fra 1973 blev helt sikkert skabt af folk, der var fans af kung-fu-film, -
- men ikke nødvendigvis kendte den slags indefra.
Det var meget vigtigt, at historien blev fortalt primært af asiatisk-amerikanere.
Med Dave Callaham som forfatter og Destin som instruktør var vi sikre på, -
- at vi opfyldte det krav.
Jo mere du kan få det til at virke ægte ...
Når hun så siger: "Er du..."
Destin havde allerede markeret sig som en meget dygtig instruktør, -
- der især arbejder med fantastiske skuespillere.
Det vidste vi.
Men man ved aldrig, om de er villige til at indgå i Marvel-processen.
Er de villige til at påtage sig noget, -
- der er meget større end noget, de har prøvet før?
Jeg har aldrig set en så stor kran.
Og der er to af dem. Alt er bare vildt stort.
Som barn havde jeg ikke rigtig andre end -
- end Bruce Lee, Rufio -
- og Ricky "The Dragon" Steamboat at klæde mig ud som til Halloween.
Det var mine tre muligheder.
Jeg fik ikke kun inddraget én asiatisk figur, -
- men et væld af asiatiske ansigter.
Bare det at se disse unge asiatiske figurer agere, -
- som jeg selv mine venner agerer, er noget, jeg har aldrig set før.
Og det er virkelig spændende at være en del af det.
Jeg har en masse erfaring med at skrive actionfilm og actionkomedier.
Det har jeg gjort i 18 år nu. Jeg skrev mest for andre.
Jeg tænkte: "Hvordan er det mon at være en lækker hvid fyr ved navn Chris?"
Og så skabte jeg den figur.
Det her var første gang, jeg fik chancen for at skrive mere af min egen historie.
Det er ligesom vores held med Shang-Chi, at han er temmelig ukendt.
De færreste har hørt om ham.
Han har ikke samme ikoniske baggrund som Bruce Wayne, der bliver til Batman, -
- eller Spider-Man, der bliver bidt af en radioaktiv edderkop.
Det, der fangede mig i tegneserierne, var det spændende tema -
- med en far, der har oplært sin søn til at blive morder, -
- og nu er hans søn vendt tilbage og blevet voksen.
Og han er nødt til at konfrontere ham. Det var rigtig spændende.
Og det var grundlaget for det filmudkast, som jeg gav dem.
Det var faktisk et meget personligt udkast.
Destin kom med en fantastisk historie om en søn, -
- der så sin far på en bestemt måde og endte med at se ham på en anden måde.
Der var nogle stærke følelser i spil, og vi tænkte:
"Hvis vi kan indarbejde det i manuskriptet -
- og i den endelige film, ville vores drøm være opfyldt."
- Hvad for en er det? - Den med Funyuns.
- Funyuns-posen og cigaretten. - Den her?
- De hedder Fun... - De hedder "Funyuns".
De er ligesom løg, bare sjovere.
Det er første indspilningsdag.
Det var en familiescene, og jeg tror, at alle var nervøs og spændte.
Men da vi kom ind på settet og mærkede stemningen, -
- slappede vi af, og nu er vi i gang.
Så jeg håber resten af indspilningen går sådan, for det var fantastisk.
Jeg er kinesisk-amerikaner og føler mig ikke særlig knyttet til Kina, -
- hvilket gør mig en smule skamfuld.
Jeg ville gerne udforske, hvordan historien kunne være, -
- hvis det er en person der har levet begge steder.
Han har Kinas værdier og kultur i sig.
Han er blevet opdraget til at tage sig af familien.
Han er blevet opdraget til at lytte til sine forældre.
Det er bedstefars stol.
Men da han har boet i USA og skjult sig fra sin fortid, -
- har han opbygget en masse forsvarsmekanismer.
Okay. Okay.
Han har en lidt fjollet løssluppenhed, -
- der dækker over en side af ham, som vi først ser senere.
Vi prøvede at give ham en meget amerikansk følsomhed, -
- fordi han på en måde gemmer sig for sin fortid.
Han er egentlig iført et kostume, da vi møder ham første gang.
Giv mig amuletten, så kommer I ikke noget til.
Jeg aner ikke, hvad du fabler om.
Vores figur får ikke sine superkræfter -
- ved at falde ned i et hul fyldt med slim.
Han får dem ved at kigge indad -
- og tackle de ting fra sin fortid, han er flygtet fra.
Det er noget, der har rødder i mange smukke kinesiske historier.
Vi har ledt godt og grundigt for at finde en, -
- der kan give denne figur liv -
- og tilføre ham alle de sider, han fortjener.
Og det går ret godt.
Vi har fundet ham.
- Vil du fortælle os, hvem han er? - Vil I møde ham?
Vores jagt på en skuespiller blev ledet af Sarah Finn, -
- der har fundet mange skuespillere til Marvel Cinematic Universe.
Destin, Jonathan og Sarah talte med hundredvis af mennesker, -
- og vi sendte dem gennem talrige runder og fandt nogle skønne skuespillere.
Men ingen, der ...
Vi ved, hvornår vi har fat i det rigtige. Og det havde vi endnu ikke fundet.
- Mit rigtige navn er Shang-Chi. - Shang-chi?
Shang-Chi.
Jeg er bare frygtelig almindelig. Jeg har ikke været med i en film før.
Jeg hedder Simu Liu og er 1,80.
Jeg troede ikke, jeg var med i opløbet, for jeg kunne nævne 20 andre fyre, -
- som er højere og mere pumpede og bedre til kampsport end mig.
Min eneste fordel var, at jeg kunne lave nogle stunts.
Og jeg kunne fortælle en joke, fordi jeg var med i showet Kim's Convenience.
Simu lagde sig forrest i feltet.
Hans tolkning af figuren var supersjov og også meget indlevende.
Der var helt klart noget, der betød meget for ham.
Vi vidste, han var vild med figuren, og at han knoklede for rollen.
Vi ringede til Simu og fortalte ham, at han havde fået rollen.
Den slags opkald er de bedste at foretage.
Jeg så Endgame i biografen i april 2019 som en fan -
- uden at ane, at jeg tre måneder senere ville være til Comic Con -
- foran 8.000 fans og blive præsenteret som en af de næste Fase 4-helte.
Det er en stor ære for mig at præsentere jer for den utrolige Simu Liu.
Da jeg læste manuskriptet, græd jeg.
Jeg græd, fordi der er sådan et tæt forhold -
- mellem Shaun og medlemmerne af hans familie.
Jeg græd, fordi vi så en asiatisk superhelt klare ærterne og redde verden.
Det var bare et så stort øjeblik for mig som fan, skuespiller og asiat.
Lad mig præsentere mig først. Må jeg?
Mit navn er Simu Liu. Jeg er født i Harbin og vokset op i Toronto.
Jeg er meget glad for, at Marvel har givet mig muligheden for at spille Shang-Chi.
Forstod I det for resten? Ikke en dyt? Fint nok.
Det, der virkelig knytter mig til Shaun-figuren, -
- er, at vi begge befinder os i et vadested.
Vi kæmper begge med to forskellige halvdele af os selv.
Mine forældre er fra Kina. Jeg er født i Kina.
Men jeg føler mig meget som en fremmed, når jeg besøger landet.
Når jeg taler med min familie, driller de mig på grund af mit mandarin.
Hej!
Men sådan er det også i Canada og i USA. Der føler jeg mig heller ikke helt hjemme.
Selvom filmen ville være rig på action, -
- ville vi gå efter den bedste skuespiller og få ham med i så meget action, vi kunne.
Publikum ville primært reagere på skuespillet, -
- og så ville actiondelen og kampsporten følge efter.
Når man kaster sig ud i sådan en rolle, er det meget naturligt, -
- at man føler sig lidt usikker.
Destin var virkelig god til at sætte mig ind i, hvad filmen egentlig handlede om.
Hvem er Shaun? Hvad får ham til at gøre de ting, han gør?
Og hvordan bliver han klogere på sig selv i løbet af filmen?
Ved at fokusere på det virkede hele Marvel-delen ikke nær så skræmmende.
Figuren er kung-fu-mester.
Han har perfektioneret sin krop.
Han kan sikkert klatre op ad en bygning med de bare næver.
Jeg er slet ikke så sej.
Jeg har svært ved at komme ud af sengen om morgenen, når jeg er rigtig øm.
Åh nej. Spagatpanik!
17. september 2019
- Manner! - Ni, ti. Okay.
Er du klar?
Efter at jeg var blevet valgt til rollen, talte vi om træningsprogrammet.
Jeg har altid set mig selv som ret atletisk.
Toronto er et mindre marked, så jeg lavede stunts en overgang.
Jeg mødte op til den første dags træning og fik bare så mange høvl.
De hegler ham gennem et benhårdt træningsprogram. Stakkel.
Kom så! Kom så!
Der er to hovedelementer. Styrke- og konditræning og kampsport.
Først sikrer vi os, at det grundlæggende er på plads. Såsom smidighed og styrke.
Han kom med en masse styrke og kraft. Så vi måtte arbejde på hans smidighed.
- Ej ej ej! - En ...
En ...
Dygtige kampsportudøvere er kendetegnet ved, at de uden videre kan gå i split.
De har en bevægelighed, som de har opøvet igennem flere måneder.
Han er nødt til at lære to forskellige stilarter inden for kampsport, -
- for i vores film lærer han en meget aggressiv stil af sin far, -
- mens han lærer en meget mere åndelig form af sin mor.
En stil, som vi arbejder på lige nu, er tai-chi, der er meget flydende.
Meget i harmoni med ens omgivelser.
En anden er wing-chun, der er en smule mere krigerisk.
Og så kigger vi på regionale stilarter som boksning og andet -
- for at at skabe en hel mosaik af denne figurs bevægelser.
Vi udforskede hans stærke sider, men vi dækkede også alle hans svagheder.
Hvilke svagheder? Jeg har ikke nogen svagheder.
- Jo, splits. - Det skulle du ikke sige!
Gå i split.
Jeg ville lave så mange af stuntene, som jeg kunne.
Det er skuespillerens ansvar -
- at være en svamp, der suger så meget til sig som muligt.
Det her kunne jeg ikke i begyndelsen, -
- men nu kan jeg med stolthed sige, at jeg kan få hovedet ned til knæet.
En, to, kom så!
Meget af den hårde fysiske træning, han gennemgik, -
- afspejlede i høj grad figuren.
Jeg tror, Simu brugte meget af den fysiske træning -
- som et mentalt redskab til at få føling med figuren.
Din far trænede dig til at blive morder, da du var syv.
Er du klar over, hvor sygt det er?
Det her var vores mulighed for at få Mandarinen på scenen.
Mandarinen er en markant figur i tegneserien, -
- som vi aldrig har kunnet give liv på film.
Navne er hellige.
De knytter os til os selv og til dem, der har været før os.
Shang-Chis far er Wenwu, også kendt som Mandarinen, -
- der på sin vis var med i Iron Man 3.
I ved, hvem jeg er. I aner ikke, hvor jeg er.
Og I vil aldrig opdage mig i tide.
Men det var et vildspor.
Hvor er Mandarinen? Hvor er han?
Da vi kom om bag facaden, så vi, at han bare var en fjollet skuespiller.
Mit navn er Trevor. Trevor Slattery.
Ikke i ansigtet! Jeg er skuespiller.
Shaun skulle have en far med stor magt i Kina, -
- og Mandarinens figur var allerede blevet luftet, men ikke rigtig udnyttet.
Allerede i Iron Man 1 hører vi om organisationen De Ti Ringe.
Vi ser lidt til den i Iron Man 1 og i Ant-Man.
Så var der kortfilmen, der kom efter Iron Man 3, -
- kaldet All Hail the King, der fortalte, -
- at Trevor blev befriet af Mandarinen, den ægte, som vi ikke ser i filmen.
Der er en, der vil møde dig.
- Kender jeg ham? - Nej.
Men du tog hans navn, og nu vil han have det tilbage.
Nej, undskyld, jeg er stadig ikke med.
Det er skønt, at Sir Ben kommer tilbage som Trev.
Han spiller ham på en så spøjs og indtagende måde.
Hver scene er utrolig levende og noget helt andet end, hvad jeg før har set.
Direkte tv. Det lyder bekendt, ikke?
Skød du en mand på direkte tv?
Ja. Nej. Jo, jeg lod som om.
Men dramatisk set gjorde jeg det.
Det er tredje gang, jeg spiller Trevor.
Det vidunderlige ved Trevor er, at han er fantastisk til at tilpasse sig.
Han kan tilpasse sig alt. Han er en utrolig overlever.
Rolig, det er bare skuespil. Læg dig ned og spil med.
Som skuespiller har jeg været med på hele denne rejse -
- i et par år efterhånden, og jeg finder den uhyre tillokkende.
De Ti Ringe var noget fra tegneserien, som vi syntes trængte til en opdatering.
I tegneserien er der ti fingerringe, som har forskellige kræfter.
Hele idéen var at finde på nogle nye kræfter til ringene.
De ville ikke have, at ringene var på fingrene som i tegneserien.
Det ville lægge sig for meget op ad Thanos og Uendeligheds-historien.
Destin syntes, at de mere skulle være som armbånd, der indgår i kampsportstræning.
I Shang-Chi er ringene blevet til en slags hung-gar-ringe, der ses i kung-fu-film.
De virker mere autentiske.
Mandarinen fandt de egentlige Ti Ringe, som organisationen blev opkaldt efter, -
- og opbyggede organisationen ved hjælp af kraften fra disse ringe.
Pludselig går De Ti Ringe fra at være et easter egg i den allerførste MCU-film -
- til at være kernen i det, jeg ser som et af de stærkeste far-søn-forhold i filmene.
Vi genopbygger De Ti Ringe til fordums storhed.
Vi så denne figur, Shang-Chis far, -
- som en mand, der fordærves af ringene og deres magt.
Han ville egentlig gerne gøre det rigtige, -
- men hans grådighed trækker ham i den anden retning.
Det gav os idéen om at yde figuren retfærdighed -
- og det i højere grad, end man havde gjort i tegneserien.
Mandarinen er et brand, som vi ville skrælle af.
Vi ville forstå personen bag tilnavnet.
Hvis der var nogen i verden, som straks ville bryde med klichéen -
- om en fæl skurk, der stryger sig over skægget, ville det være Tony Leung.
Tak. Okay.
Det var rigtig godt. Det var super.
Jeg kan knap nok tro det, men jeg har lige indspillet en scene med Tony Leung.
Og hvis I kan lide asiatiske film, ved I, at Tony Leung er en sand legende.
Hver gang jeg taler med mine forældre, er deres første spørgsmål altid det samme.
Det er ikke "Hvordan går det?" eller "Sover du godt?".
Det er: "Har du arbejdet med Tony Leung i dag?"
Da jeg hørte, han skulle være med i filmen, faldt jeg næsten ned af stolen.
Han er en af mine yndlingsskuespillere.
Jeg tror, at denne gang prøver historien at skildre Mandarinen -
- ud fra et mere menneskeligt perspektiv.
Tony Leungs tolkning af figuren er rodfæstet i Wenwus smerte -
- og i Wenwus desperate ønske om at blive elsket -
- og at vise kærlighed, men han ved ikke, hvordan man gør det.
Havde jeg haft dem på, ville de ikke have vovet at gøre det her.
Destin ville skildre De Ti Ringes kræfter og den udødelighed, de gav.
Det er en slags symbol på afhængighed.
Jeg forestillede mig, at når ringene blev tændt, skulle de glide op ad armene.
De ville smelte sammen med armene og stråle af den energi og kraft, -
- som de giver hele kroppen.
Wenwu bliver tiltrukket af disse kræfter, som var de stoffer.
Så når ringene smelter sammen med hans arme, -
- får man indtryk af, at årerne lyser, i takt med at han bliver stærkere.
Ringene er også hans lænker. De forhindrer Mandarinen i at være den, -
- han burde være, og som hans kone troede, han kunne være.
I sidste ende er det en historie om, -
- hvordan denne familie mistede hinanden, -
- da deres mor, som bandt dem sammen, blev dræbt.
Det er ikke den samme far, der var der, da han var dreng.
Dette er en meget ondere og hårdere far, -
- der er blevet mærket for livet af en tragedie.
Historien om spillebulen bliver fortalt i flashback.
Shang-Chi ser, at hans far er et uhyre.
Det gode i hans liv er væk, og han står tilbage med dette uhyre.
Det er det, scenen handler om. Barnet og barnets forståelse af det.
Så i stedet for at gå ned i bunden af rummet, -
- hvor Wenwu tæver alle, bliver vi hos drengen.
Vi ser drengens ansigt, mens han overværer dette optrin, -
- som vi kan følge i spejlet bag ham, -
- eller vi går bag ham og ser det, han ser.
Men vi vender hele tiden tilbage til ham.
Og vi gør det i et take, så vi kan føle den samme rædsel, som han føler.
En blodgæld skal indfris med blod.
Wenwu er den tragiske figur.
Selvom han er så stærk med ringene, -
- er han ensom hele livet, indtil han møder sin kone,
Jeg tror, det er den lykkeligste tid i hans tusind år lange liv.
Jeg tror, at når folk ser filmen i biograferne, vil de tænke:
"Selvfølgelig fandt de et smukt vandfald midt i en skov, der er perfekt belyst."
Men alt lige fra snavset på jorden til bladene -
- og hver eneste bambusgren er omhyggeligt designet.
Det er et af de smukkeste set, vi har bygget til denne film.
Det er bittersødt for mig, -
- for jeg er ikke blevet født endnu på dette tidspunkt.
En af de ting, vi vil lægge vægt på i forhold til settene omkring Li, -
- er anvendelsen af de fem elementer, som er centrale i kinesisk kultur.
Ild, metal, vand, jord og træ.
Det er de fem grundlæggende elementer i kinesisk kosmologi.
- Det ser bare så godt ud. - Du er ikke blevet træt af det?
Så smukt.
Tanken er, at alle disse ting er i harmoni i Lis liv.
Og de er i harmoni i de omgivelser, Li optræder i.
Og hun bruger sin tai-chi, som Brad har koreograferet så fint, -
- og som også handler om at være i balance og ét med naturen.
Da vi hyrede Brad Allan, var det utrolig vigtigt for os, -
- at vi behandlede kampsporten i filmen -
- med den respekt, som den fortjener.
Brad fik fat i nogle fantastiske koreografer fra Kina og Hongkong, -
- som sørgede for, at vores koreografi og stilarter inden for kampsport -
- var en hyldest til alt det, som de trak på.
Det er sjældent, at man kan skildre en kampscene så smukt og bevægende.
Peng og Chris skabte en fantastisk kampsekvens, -
- der fortæller en historie om ægte menneskelig samhørighed.
Destin har nogle meget klare idéer.
Vi præsenterede ham for en masse forskellige design.
Her skal ringene flyve.
Så jeg synes, vi skal droppe den sekvens -
- og måske justere koreografien i den næste.
Han ved, hvad han har brug for, og på den måde lærer vi, -
- hvad vi kan kassere og beholde for at sikre, -
- at vi stadig fortæller den historie, han vil fortælle.
Mange af Lis figurs bevægelser og filosofi er forankret i tai-chi, -
- som er det modsatte af aggression.
Det handler om at tage modstandernes aggression og kræfter -
- og vende den energi mod dem.
Tai-chi er ikke kun en kampsportsstil. Det er også en kultur, en filosofi.
Det er meget svært at indarbejde den stil i film. Især i Marvel-film.
Vi må finde ud af, hvordan vi kombinerer stilen med spænding -
- og samtidig respektere den oprindelige kultur og filosofi.
Tai-chi ser meget let og yndefuldt ud, -
- men det er faktisk det sværeste at lære.
Hver bevægelse har en modbevægelse.
Så det tog mig bogstavelig talt flere uger bare at forstå det.
Tony fik det til at se så let ud.
Han lærte sine bevægelser på to dage, -
- og det tog mig flere uger at huske mine.
Jeg lavede tigerkloen.
Det er mest noget symbolsk.
Den er et symbol på figurens sindstilstand.
Den repræsenterer Wenwus figurs aggressivitet og vrede.
Værsgo!
Hver figur har sin egen kampstil.
Vi ville have, at personernes karakter, følelser, -
- motivation og selve plottet skulle bære frem af kampene.
Hver actionscene har sin egen stil.
Vi har været så heldige at arbejde med forskellige designere og koreografer, -
- og alle har deres eget særpræg.
Vi er bestemt inspireret af kinesisk kung-fu, -
- men det er vigtigt at skelne mellem en kung-fu-film og en Marvel-film.
Og jeg synes, at Shang-Chi i bund og grund er en Marvel-film.
Både kampsportsfilm og Marvel-film lader figurerne udtrykke sig via action.
Det har Destin og denne film haft stort held med.
Scener, der normalt ville være båret af dialog, er drevet af action og kampe.
Vi har formået at hylde genren, men også fået det til at føles som en Marvel-film.
Vi er midt i busscenen, -
- hvor Shang-Chi afslører over for sin bedste ven og verden, -
- at han faktisk er en vildt dygtig kampsportsudøver.
Kan jeg måske have spist en snack på vejen?
- Eller drukket bubbletea? - Bubbletea? Helt klart.
Vi havde brug for nogen, der kunne forankre Shang-Chi -
- i asiatisk-amerikansk kultur.
Ingen er bedre til det end Nora.
Jeg har aldrig set en paraply så højt oppe før.
Det er ligesom Frihedsgudinden.
Jeg kan leve mig ind i Katy-rollen. Enhver med indvandrerbaggrund, -
- der ligesom mig er halvt amerikaner, vil altid være præget af dobbelthed -
- og indre kamp, når det gælder om at finde sin egen identitet.
Katy personificerer virkelig det.
Hun vælger ikke sin kultur fra, men ved, at den er fremmed for hende.
- "At komme videre" er en amerikansk idé. - Du er også amerikaner, mor.
Hun giver Katy et sjovt og unikt præg.
Der var en helt naturlig kemi mellem os under indspilningen.
Det siger noget hendes forberedelse og arbejdsmoral -
- og også noget om vores evne til bare at fjolle med hinanden.
Forleden lavede jeg en U-vending ind på en parkeringsplads med ... Gør dig klar.
Med ballerne alene.
I busscenen afslører Shang-Chi sig over for Katy.
Det er faktisk det vigtige ved scenen.
Katy indser, at den her spagfærdige fyr ...
"Du havde slet ikke brug for min hjælp, vel?"
Vi optog den i den sidste uge, vi var her.
Det var de første og sidste optagelser.
Det fik bare aldrig nogen ende.
Det var rigtig sjovt i starten, og så blev det virkelig klaustrofobisk.
Vi har arbejdet med nogle af de bedste stunt- og kampscenekoordinatorer -
- og er endt med denne scene efter ...
Hvor lang tid er der gået? Fire måneder?
Der er gået syv. September, ikke? Oktober, november, december, jan... Fem.
- Så der er gået ... - Ja, fem.
Yung kan ikke tælle. Men der er gået mange måneder.
Noget af filmen er meget Jackie Chan.
Den del er rekvisitbaseret og sjov, men også meget ægte.
Vores stuntkoordinator, Brad Allan, havde arbejdet med Jackie Chans stuntfolk -
- og overførte en stor del af deres fantastiske kunnen til denne film.
- Hvad er stilen i denne kamp? - Manden med planen.
Hvordan er koreografien? Trækker du på noget bestemt?
Stilen er hentet der, hvor vi kommer fra. Fra Jackie Chans stunts.
Vi er påvirket af Jackie Chan, men ingen stil er også en stil, som Bruce Lee sagde.
Der findes en Shang-Chi-stil, så vi benytter en Shang-Chi-stil.
Vi benytter alle mulige stile, men vi vil ikke kun basere scenen på én ting.
Vi vil basere den på figuren og situationen, -
- og vi skaber noget, der gør Shang-Chi til noget særligt.
Et af mine yndlingsstunts er det her, hvor jeg gør sådan.
Herop.
Sådan.
Vi skal skabe den visuelle effekt, at man ser San Francisco ud gennem vinduerne.
Lyssætningen skal efterligne lyset ude fra gaderne.
Vi skal også rigge wirerne til for stuntmændene ...
Jeg styrer tingene. Det er pærenemt. Kameraarbejdet klarer det meste.
Chris siger altid, at det er bedst at udføre tingene i virkeligheden.
Når man rodfæster noget i virkeligheden, -
- undgår man, at publikum ikke bare automatisk tænker:
"Det er en computer, der har skabt det."
Vi skulle bygge noget, der kunne simulere bussens bevægelser.
Til denne særlige bus bruger vi en seksakset slingrebøjle.
En seksakset slingrebøjle giver os seks grader af frihed.
Så vi kan bevæge bussen op og ned og vippe den frem og tilbage.
Vi kan rulle den fra side til side og også få den i slinger.
Alle de bevægelser kan programmeres ind i systemet, -
- så bussen stort set kan bevæge sig som i virkeligheden.
Vi var nødt til at koreografere kampscenen ud fra gaderne i San Francisco, -
- deres stejlhed, deres kurver og deres sving og få det med ind i kampen.
- Jeg var ved at blive køresyg. - Det blev du faktisk.
Da den vendte på siden, kunne jeg godt tænke mig at stige på den og instruere.
Så jeg steg på, og mit hoved, det ...
Jeg kunne ikke.
Her skal jeg glide hen ad taget på bussen.
Det er et af mine foretrukne stunts indtil videre.
Jeg skal gøre sådan her.
Jeg skulle ikke glide så langt.
Okay. Tre, to, en, værsgo!
- Er du okay? - Ja.
Den gik i stykker.
Det gælder om at lægge et tilpas tryk og fordelen varmen jævnt.
- Det kunne være lidt mere overbevisende. - Det er ikke dårligt.
Når jeg hopper, kunne jeg svinge benene lidt mere bagud, men det er ...
Du ændrede ansigtsudtryk. Det er rigtig godt.
- Det er bedre fra hjørnet. - Kan du gribe lidt hårdere fat?
Ja, okay.
- Vil du prøve en gang til? - Ja, det vil jeg gerne.
Tre, to, en, værsgo!
Hold da op. Så er vi færdige i bussen.
Jeg må sige, at det var noget af et had-kærligheds-forhold.
Mange gode ting, mange dårlige såsom at slå skinnebenet, to gange.
Gider du lige? Jeg står og snakker til kameraet.
Vi nåede at filme i otte-ni uger, -
- før COVID ramte verden, og indspilningen blev indstillet.
Vi kunne ikke fortsætte, så vi holdt op med at filme.
Vi sendte mange hjem. Nogle blev her.
Destin blev og lavede efterproduktionsarbejde, -
- for vi havde cirka en tredjedel af filmen i kassen.
Vi filmede i rækkefølge, så vi fik stort set begyndelsen af filmen i hus -
- i løbet af den tid, vi lå stille.
Vi fik lavet en masse visuelle effekter -
- og finpudsede filmen på en måde, vi ellers aldrig får mulighed for.
Det var en meget stor beslutning at lukke alt ned.
Hver uge, hver måned, mødtes vi og vurderede, -
- hvornår det ville være sikkert at gå i gang igen.
Vi vidste, at vi skulle have en masse regler på plads.
Det var til gavn for os, at vi filmede i Australien, -
- for Australien havde meget få COVID-smittede i forhold til USA.
Vi fik omsider grønt lys til at vende tilbage, og det var et fantastisk øjeblik.
Jeg kan knap nok tro det, men det er faktisk første dag, vi er tilbage, -
- efter at pandemien brød ud, og det er et kæmpestort øjeblik for os.
Det er bare helt ubeskriveligt.
Jeg er glad for at have et arbejde lige nu, -
- og det er særlig heldigt, at jeg kan arbejde sammen med jer -
- og lave en sjov scene som den her. Så tak, alle sammen.
Hvorfor lavede jeg djævlehorn?
Golden Daggers Club er en blanding af et diskotek og en kæmpe kampklub.
Jeg kan godt lide Shanghai-reklamer fra 1930'erne, -
- hvor smukt klædte kvinder sælger cigaretter og den slags.
Reklamernes æstetik gav os idéen til graffitien i natklubben.
Mit fantastiske grafikerhold tog den idé -
- og blandede den med moderne graffiti, asiatisk graffiti, vestlig graffiti.
Og vi endte med en rigtig lækker æstetik til natklubben.
Den føles meget frisk og moderne.
Vi begyndte at indspille scenen før pandemien.
For at fylde stedet hyrede vi disse skønne skuespillere, som er mannequiner.
Mannequinerne er fordelt rundtomkring over det hele.
Vi forsøgte at fylde stedet, så det ser ud, som om det vrimler med mennesker.
Xu Xialing!
Shang-Chi skulle være omgivet af to stærke kvindelige figurer, -
- der repræsenterede de to verdener, han kommer fra.
Meng'er repræsenterer den moderne kinesiske kvinde.
Det var meget vigtigt for os at finde en skuespiller, -
- der var vokset op i Kina, og som havde Mandarin som førstesprog.
Meng'er er helt klart den mest fjollede af os.
Hun er glad og sjov og får os altid til at grine.
Hun er altid den første ved snackbordet.
Simu er ligesom min bror.
Nogle gange irriterer han mig, andre gange er han stager han sig af mig.
Men for det meste irriterer han mig.
Kæmp mod mig, bror. Kæmp mod mig.
- Jeg ringer til min agent. - Det kan han ikke.
Spøg til side. Han får mig til at føle mig -
- som hans søster både på og uden for settet.
Kampen mellem Shang-Chi og Xialing skal føles, -
- som om en bror og søster er oppe at skændes, -
- men de giver det et fysisk udtryk.
Tre, to, en, nu!
Jeg har tre søstre og to brødre og ved, hvordan det er at befinde sig -
- i den tilsyneladende meget voldsomme, ophedede strid, -
- men samtidig vide, at der ikke sker noget, -
- for man kunne aldrig finde på for alvor at gøre den anden fortræd.
Det er sjovt og brutalt, men det er også bare to søskende, der får renset luften.
Tak!
Jeg glemte den del.
- Er du okay? - Jeg har det fint.
Det har været en fornøjelse at overvære Meng'ers udvikling.
Jeg har praktisk talt set en fighter vokse frem af et barn.
En anden stor actionsekvens er en stilladskamp.
Den finder sted uden for bygningen, 20 etager oppe.
Det kan du godt glemme!
Det er svært at arbejde på en lodret væg, så vi bygger en på 45 grader.
Special effects-afdelingen byggede dette set, der hælder 45 grader bagud, -
- så stuntmændene kan arbejde på settet -
- enten i lodret stilling eller med 45 graders hældning.
Det her er en af mine stuntmænd, Sunny.
Sunny sætter livet på spil hver dag -
- og lægger hele sin krop og sjæl i sit fag.
Tre, to, en, værsgo!
Stuntmændene gør ting, -
- som jeg ikke ville gøre for penge.
Alle skuespillere vil gerne kunne sige, at de laver deres egne stunts.
Men de her folk er professionelle og har trænet hele livet. De træner hver dag.
Det vil være respektløst at sige, jeg selv laver alle mine stunts. Det gør jeg ikke.
Simu var meget opsat på at lave mange af stuntene.
Han bliver skuffet, når hans stand-ins tager over.
Simu hang faktisk med hovedet nogle gange. "Jeg vil virkelig gerne gøre det her."
Det viser, hvor meget han brænder for det, -
- og hvor ivrig han er efter at udføre den slags selv.
Lad mig prøve igen, for jeg synes, vi er tæt på.
Og hvis det ikke lykkes, kommer vi tilbage.
Okay.
Er det med jeres mors landsby sandt?
Hun fortalte os om Ta-Lo, da vi var små.
Ta-Lo var et utroligt set. Det føltes virkelig som et helt andet sted.
Sue og hendes team byggede en hel landsby, vi kunne filme i.
Vestlige Sydney
Det er vildt, hvad hun og hendes hold har opbygget.
Når vi siger, at vi skal på settet, siger vi bare, at vi skal til Ta-Lo.
Det er meget vigtigt at bygge så meget af settene som muligt.
Med landsbyen besluttede vi at bygge alle bygningerne, som de kunne have set ud.
Vi satte os ind i kinesisk arkitektur og opførte dem på en troværdig måde.
Vi var nødt til at planere en del for at kunne opføre alle bygningerne.
De har et lille stenfundament. Nogle er større end andre.
Vi ville have templet i midten, -
- fordi idéen om forfædre og rækken af beskyttere spillede en stor rolle i det, -
- som Destin gerne ville formidle: En person er rundet af sit ophav.
Detaljerne, man ser på husene og templet, når man går rundt i landsbyen, -
- er bare helt fænomenale.
De byggede rigtige huse med toiletter.
Måske ikke toiletter her, for det er nok ikke stilen.
Men de trækker rør og alt muligt. Det er helt vildt.
Man går ind efter et stykke værktøj med den viden, -
- at nogen har gjort sig besværet med at fremstille dette stykke værktøj, -
- der bruges specifikt til at udskære drageskæl.
Alle disse detaljer kommer måske ikke med i den endelige film, -
- men de vil sætte deres præg på skuespillerne og deres præstation.
Selv gulvet i ét hus, som man aldrig kommer til at se indefra, -
- er lavet af grønne fliser.
En doven filmskaber ville sige: "Det er lige meget. Publikum ser det ikke."
Men skuespilleren ser det, og det giver næring til skuespillerens energi.
Det anbringer skuespilleren i denne smukke landsby.
Hvor vi end kigger hen, bliver vi inspireret af disse skønne omgivelser.
Ta-Lo er et overnaturligt, interdimensionelt sted, -
- og det gav os stor kreativ frihed til at præsentere ukendte væsner.
Mange af dem bygger på gammel kinesisk folklore og kultur.
For eksempel de nihalede ræve, ildfuglene og Ch'i-lin'en.
Det er en blanding af en hest, en drage og en hjort.
Jeg har haft en tatoveret på ryggen i årevis.
Der er en med i filmen, og det er bare supersejt.
Det er en underlig hest. Hvorfor kigger den på mig?
Fu-hunde er halvt løver, halvt hunde.
De flankerer altid en indgang og er en vigtig del af kinesisk mytologi.
Det er utroligt at se en få liv.
Jeg har en dejlig følgesvend, Morris.
Han er et kæledyr, en følgesvend og en vejleder. Min animus.
Hvad er det? Det der! Det der!
Morris er baseret på Hundun, et mytologisk væsen -
- og en gud for kaos og forvirring.
Vi bruger den her som en rekvisit til skuespillerne, -
- så de har noget fysisk at holde ved og reagere på.
På et tidspunkt spurgte vi Sir Ben, om det var okay, at vi fandt noget andet.
Og han sagde: "Nej nej, jeg er blevet ret glad for Morris."
Jeg faldt godt i hak med Davi, som styrer Morris.
Jeg sagde: "Davi, du er min dukkefører, min medskuespiller. Vi må falde i hak."
Så jeg arbejdede ikke med en abstrakt grøn klump.
Jeg arbejdede med et væsen, -
- fordi Davi var så indlevende og tænkte: "Hvad ville Morris gøre i den her scene?"
Han ville nok hoppe eller gerne kildes. Eller han ville nok være bange.
Eller han ville nok vække sin herre.
Perfekt. Så visuelle effekter virker ikke altid dræbende for oplevelsen.
I betød alt for hende.
Hun vidste, I ville komme en dag, og bad mig gøre noget klar til jer.
Jeg vidste, jeg skulle have en dragt. Det har alle superhelte.
Vores første dag med dragten.
20. august 2020
Det er rigtig spændende.
Shang-Chis heltedragt bygger på en Marvel-tegning udført af Andy Park.
Han er begyndt at lægge noget af sin amerikanske kultur bag sig, -
- når det gælder hans tøj og look, og han nærmer sig langsomt sit sande jeg.
Som designer prøver jeg især at få en historie ind i figurens look.
Shang-Chis historie handler i den grad om hans familie.
Hans mor kommer fra Ta-Lo, -
- så jeg ville indarbejde drageskæl og dragehud fra Den Store Beskytter.
Hvad angik trekantsmotivet, -
- fik jeg den idé at indarbejde den uendelige knude.
Det er et symbol, der er blevet brugt i forskellige kulturer i tusinder af år.
Og i hvert fald i kinesisk kultur.
Den symboliserer den endeløse cyklus af liv og død og genfødsel, -
- som i høj grad kan overføres til Shang-Chis historie.
Da han stak af, tog han til USA.
Så selvom han får dragten, ville jeg have, at et element skulle være hans.
Derfor har han Air Jordan-sko.
Han er også et produkt af sin far.
Så i slutningen af filmen, modtager han De Ti Ringe, som fuldender hans look.
Man ser hans mor, man ser hans far, man ser hans tid i USA og hans sko.
Vi får hele historien om hans rejse.
Man kan selvfølgelig ikke købe dragehud nogen steder.
Så vi må udskære skællene -
- og derefter støbe flere hundrede tusinde skæl.
Hver dragt har omkring 14.000 små individuelle skæl, -
- som vores team har limet på i hånden.
Det var meget følelsesladet at tage den på første gang.
Jeg forstod, hvor stort og betydningsfuldt det var.
Jeg forstod, at kun de færreste oplever den slags.
Hvordan føles det at have dragten på for første gang?
Lige netop! Sådan har jeg det.
Vi er i træningskuplen, hvor Shauns figur i filmen lærer -
- en helt ny kampsportstil af sin moster.
Det var supersjovt at se Michelle lammetæve Simu.
Det var surrealistisk at filme den scene med Michelle, -
- for jeg har været kæmpefan af hende i så lang tid, -
- og at møde hende og arbejde med hende og finde ud af, hvor dejlig hun er, -
- hvor fjollet hun er, hvor spøjs hun er, -
- og hvor sjov hun er, var virkelig et højdepunkt for os.
Med hensyn til asiatiske skuespillere især kvindelige asiatiske skuespillere, -
- har Michelle altid spillet stærke kvinder, -
- og når man vokser op med den slags, påvirker det, hvordan man ser sig selv, -
- især når der ikke er så mange af os.
Michelle er bare så dygtig.
Når vi laver tai-chi sammen, er det som en dans.
Vi laver begge flydende bevægelser.
Hun er rolig og yndefuld i sine bevægelser.
Jeg føler mig som en klovn ved siden af hende, -
- men sådan skal det heldigvis virke i begyndelsen af kampen, -
- så jeg klarede det vist ret godt.
Godt arbejde.
Ja!
Det er en sjov figur at spille. Mostre er altid sjove.
Min figur hjælper ham med at forstå, at man er nødt til at vide, hvem man er, -
- og at man kan kun kende og elske den, man er, ved at tage hele pakken.
Det her er vores sidste kampscene, -
- hvor organisationen De Ti Ringe kæmper mod Ta-Los styrker.
Det her er et vildt opbud af kampsportmestre.
Guang Bo, som vi møder i landsbyen Ta-Lo, bliver spillet af fantastiske Yuen Wah, -
- en kampsportlegende og stand-in for Bruce Lee.
Han bidrager med et væld af viden.
Så kører vi. Værsgo.
Det er en udfordring at få det til at se ægte ud, uden at nogen kommer til skade.
Vi har kampe med mange våben, -
- og når folk er tæt på hinanden og svinger med lange kæppe, -
- giver det store udfordringer.
Vi må træne alle. Selv statisterne kan kampsport.
Klar. Værsgo!
Det er svært, for nogle gange skal vi filme skuespillernes kamp i forgrunden -
- sammen med forskellige dele af baggrunden.
De arbejdede hårdest, for de kæmpede i solen hele dagen.
Det var ikke let.
Jeg mødte op på arbejde en dag, og de sagde:
"Din stuntman, Sunny, bliver hængt op i en wire -
- og slynget 12 meter den vej."
"Du skal ikke gøre det."
Og jeg sagde: "Jo, jeg skal. Spænd mig i selen lige nu."
Tre, to, en, værsgo!
Tak!
Det er ret sejt.
Simu er modig og dristig. Han arbejder meget, meget hårdt.
Han siger altid: "Lad mig gøre det der." Og jeg siger: "Bare sæt dig ned."
Jeg skal kæmpe mod tre dæmoner og så gribe min søster, der er fanget af et uhyre.
Klar? Og træk!
- Det var hårdt arbejde. - Ja, der var ikke så meget skuespil.
Man hiver i mig fra to sider.
Vi er på vej ind i vores sidste uge. Vi har nået den sidste del ...
... af ... maratonen.
Man kan mærke, at der breder sig en vis træthed, -
- men alle holder ud.
- Hvad siger du, Alex? - Jeg har det godt.
Jeg er færdig den 3. november og har godt en uge tilbage.
Det vidste jeg ikke. Nu lyder jeg som en idiot.
Jeg anede ikke, hvad der ventede mig. Det er min første spillefilm nogensinde.
Og så endda en spillefilm i denne størrelsesorden.
Og så udfører du din bevægelse.
Det er kommet bag på mig, hvor stort et slid alting er.
En gang til.
Det er fantastisk at arbejde her hver dag.
For det er min første film og en af de få, der kan indspilles for tiden.
Men det er virkelig ... Ja, det er hårdt. Der er en masse kampscener.
Nogle gange ville jeg ønske, at Shang-Chi var mester i ikkevold.
Du var der, da de angreb hende, og du gjorde intet.
Du stod ved vinduet og så hende dø.
Da Shaun konfronterer sin far for første gang, er han helt oppe at køre.
Han lader sin vrede løbe af med sig.
Han er fuldstændig i sine følelsers vold og kan slet ikke styre dem.
Du lærte din søn at dræbe. Kan du lide resultatet?
Shauns moderlige og faderlige halvdel udgør to meget forskellige sider af ham, -
- og han føler ikke, at han hører til i nogen af verdenerne.
Han har arvet tusind års synd og ødelæggelse fra sin far, -
- og så har han fået en fredelig, -
- men stærk modsætning til det fra sin mor.
Det handler ikke bare om, at han afviser far og knytter sig til mor.
Han indser, at begge findes i ham, -
- og at de ikke bare er enten gode eller onde.
De er en del af ham, og det må han forholde sig til.
Da han erkender det, ser vi ham skyde op af vandet på en drage.
Da han indtager sin første stilling, kan man se, -
- at han er blevet en helt anden person.
Han er i ro og balance med sig selv.
Han skal stadig stoppe sin far. Nu gør han det bare ikke af vrede, men af kærlighed.
Jeg synes, vi lavede den actionscene meget smukt.
Forholdet og historien i kampen er meget interessant.
De ting, som Li gør under kampen med Wu, -
- begynder man at kunne i Shaun hen mod slutningen.
Og det kulminerer i en perfekt sammenblanding af far og mor inde i Shaun.
Shaun og Wenwu forsøger at finde hinanden igen -
- i stedet for bare at slås om, hvis kampsport er den bedste.
Det er en familie, der prøver at finde sammen igen. Det er et smukt kamptema.
Det har været utroligt at se Simu leve sig ind i figuren og tage den til sig.
I løbet af dette år har jeg set ham foretage en rejse, -
- der ligner Shang-Chis.
Shang-Chi er i starten af filmen helt ude af trit med sig selv -
- og lærer i løbet af denne rejse, -
- hvordan han kan blive tilfreds med sig selv -
- og se i spejlet og være stolt over det, han ser.
Jeg har overværet, hvordan Simu virkelig har levet sig ind i figuren.
Det var meget inspirerende og bevægende at være vidne til det.
Og tak!
Afsluttende billede af Meng'er og vores hovedrolleindehaver, Simu.
Afsluttende billede.
Endelig!
Jeg blev født på den anden side af kloden og emigrerede som ung, -
- og jeg havde forældre, der aldrig ville lade deres søn gå ind i showbusiness.
Det føles, som om jeg blev hevet ud af mit liv og sendt på denne vilde tur.
Og jeg prøver stadig at forstå, hvorfor pokker jeg blev valgt.
Jeg ved ikke, hvad jeg skal sige. Det er det mest utrolige, jeg har oplevet.
Det her er den vildeste Askepot-historie, man kan forestille sig.
For et år siden, var jeg bare en fyr, og nu er jeg pludselig superhelt.
Takket være jer er drømmen gået i opfyldelse.
Jeg er dybt imponeret af jeres arbejde.
Jeg ved godt, at det ikke siger så meget, -
- når jeg siger, I er det bedste filmhold, jeg har arbejdet med.
Men I er det bedste filmhold, jeg vil komme til at arbejde med. Så er det sagt.
Jeg er vokset op med amerikanske film, -
- og jeg har aldrig set personer som mig selv på film.
Det betyder rigtig meget og er utrolig vigtigt.
Jeg har kigget i Marvel-tegneserier og kender lidt til Marvel-verdenen.
Og jeg har aldrig set en superhelt, der ligner mig.
Jeg er meget glad, for det er på tide, -
- at vores små drenge og piger kan sige: "Se, vi er også superhelte."
Når man ser en superhelt, ser man sig selv.
Det er det vigtige, de film gør for børn. Det får dem til at føle, det er muligt.
Og forhåbentlig åbner den døren for flere film som denne.
Jeg håber Shang-Chi er endnu et skridt på vejen.
Hvis Shang-Chi er enden, så har vi fejlet.
Jeg er enormt stolt over, -
- hvordan filmen har fået indlemmet flere asiater -
- både foran og bag kameraet.
Jeg tror, verden er sulten efter film, der afspejler, hvem vi er -
- og alle vores farver.
Jeg tror, Shang-Chi har en stor fremtid for sig inden for MCU.
Når jeg forestiller mig superteams og crossovers, -
- føles Shaun som et væld af muligheder med Simu og senere andre i rollen.
Tak, fordi I så med. Jeg håber, I har lært noget om magien ved at lave film -
- eller om Marvel, filmbranchen eller noget.
Men det har været hyggeligt at være sammen med jer, -
- og jeg glæder mig til, I ser filmen.
Hav det godt.
Jeg tror ikke, det kommer med i dokumentaren.
Oversættelse: Brian Christensen Scandinavian Text Service